DOI: 10.14457/tu.the.2017.1645
title: การเปิดรับสื่อ พฤติกรรมการดื่ม และความคิดเห็นต่อกิจกรรมการสื่อสารการตลาดของผู้ดื่มที่มีต่อธุรกิจเครื่องดื่มแอลกอฮอล์

description: การศึกษาวิจัยเรื่อง “การเปิดรับสื่อ พฤติกรรมการดื่ม และความคิดเห็นต่อกิจกรรมการสื่อสารการตลาดของผู้ดื่มที่มีต่อธุรกิจเครื่องดื่มแอลกอฮอล์” มีวัตถุประสงค์เพื่อศึกษาการเปิดรับสื่อ พฤติกรรมการดื่ม และความคิดเห็นของผู้ดื่มที่มีต่อกิจกรรมการสื่อสารการตลาดของธุรกิจเครื่องดื่มแอลกอฮอล์ ผู้วิจัยได้ใช้การศึกษาวิจัยเชิงปริมาณ (Quantitative Research) โดยใช้แบบสอบถามเป็นเครื่องมือที่ใช้ในการเก็บรวบรวมข้อมูลจากกลุ่มตัวอย่างที่เป็นประชากรที่อาศัยอยู่ในจังหวัดกรุงเทพมหานคร ที่มีอายุ 20 - 50 ปี เนื่องจากเป็นกลุ่มตัวอย่างที่มีอายุถึงเกณฑ์ที่สามารถบริโภคเครื่องดื่มแอลกอฮอล์ได้ตามกฎหมายกำหนด และมีสุขภาพร่างกายที่ยังแข็งแรง โดยมีพฤติกรรมการเปิดรับสื่อ และมีพฤติกรรมการดื่มเครื่องดื่มแอลกอฮอล์ จำนวน 300 คน และวิเคราะห์ข้อมูลโดยใช้สถิติเชิงพรรณนา เพื่ออธิบายลักษณะทางประชากร การเปิดรับสื่อ พฤติกรรมการดื่มและความคิดเห็นต่อกิจกรรมการส่งเสริมการตลาดของธุรกิจเครื่องดื่มแอลกอฮอล์ เพื่อนำเสนอข้อมูลที่เป็นประโยชน์ต่อองค์กรที่เกี่ยวข้อง ในการทำกิจกรรมการสื่อสารการตลาดของธุรกิจเครื่องดื่มแอลกอฮอล์ เพื่อให้ตระหนักถึงความความเหมาะสม ความถูกต้อง และความรับผิดชอบต่อสังคมในการจัดกิจกรรมการสื่อสารการตลาดต่างๆ และได้ทำการทดสอบสมมติฐานโดยใช้สถิติเชิงอนุมานเพื่อหาความสัมพันธ์ระหว่างตัวแปร ซึ่งสถิติที่ใช้ คือ Pearson’s Product Moment Correlation Coefficient ที่ระดับนัยสำคัญ 0.05 ซึ่งสามารถสรุปผลการวิเคราะห์ได้ ดังนี้จากการศึกษา พบว่า กลุ่มตัวอย่างที่เก็บข้อมูลได้ส่วนใหญ่เป็นเพศหญิง มีอายุอยู่ที่ 20-27 ปี  มีการศึกษาในระดับปริญญาตรีมากที่สุด มีอาชีพลูกจ้างเอกชน/พนักงานบริษัท มากที่สุด และส่วนใหญ่มีรายได้ 20,001-30,000 บาท ทางด้านการเปิดรับสื่อเกี่ยวกับธุรกิจเครื่องดื่มแอลกอฮอล์ พบว่า กลุ่มตัวอย่างส่วนใหญ่เปิดรับสื่อเกี่ยวกับธุรกิจเครื่องดื่มแอลกอฮอล์ จากสื่อ Online จากเฟซบุ๊ก (Facebook) มากที่สุด และเปิดรับสื่อเกี่ยวกับธุรกิจเครื่องดื่มแอลกอฮอล์ จากสื่อ Offline มากที่สุด คือสื่อ ณ จุดขาย (POP) ด้านความคิดเห็นต่อกิจกรรมการส่งเสริมการตลาดของธุรกิจเครื่องดื่มแอลกอฮอล์ พบว่ามีความคิดเห็นในเชิงเห็นด้วย โดยกิจกรรมการส่งเสริมการตลาดที่กลุ่มเป้าหมาย มีความคิดเห็นเป็นในเชิงเห็นด้วยมากที่สุด คือ ด้านการส่งเสริมการขาย รองลงมาคือ ด้านการทำกิจกรรมพิเศษ ด้านการขายโดยพนักงาน ด้านการตลาดทางตรง และด้านการโฆษณา ทางด้านพฤติกรรมการดื่มเครื่องดื่มแอลกอฮอล์ พบว่ากลุ่มตัวอย่างมีพฤติกรรมการดื่มเครื่องดื่มแอลกอฮอล์ปานกลาง โดยเครื่องดื่มแอลกอฮอล์ที่กลุ่มตัวอย่างเลือกดื่มมากที่สุด คือ เครื่องดื่มประเภทเบียร์ โดยบุคคลที่เลือกดื่มเครื่องดื่มแอลกอฮอล์ร่วมกันด้วยมากที่สุด คือ เพื่อนสนิท/เพื่อนร่วมงาน สถานที่ที่ดื่มเครื่องดื่มแอลกอฮอล์มากที่สุด คือ ร้านอาหาร และโอกาสที่เลือกดื่มเครื่องดื่มแอลกอฮอล์มากที่สุด คือ ไม่จำกัดวาระในการดื่มผลการทดสอบสมมติฐานการวิจัย สรุปได้ว่า กลุ่มตัวอย่างที่มี อายุ อาชีพ และรายได้ที่แตกต่างกัน จะมีการเปิดรับสื่อ ไม่แตกต่างกัน ส่วนในด้านของเพศ และ ระดับการศึกษา จะมีการเปิดรับสื่อที่แตกต่างกัน โดยเพศหญิงจะเปิดรับสื่อ Offline มากกว่าเพศชาย และกลุ่มตัวอย่างที่มีการศึกษาในระดับปริญญาโท จะเปิดรับสื่อ Offline มากกว่ากลุ่มตัวอย่างที่มีการศึกษาในระดับปริญญาตรี ส่วนในด้านการเปิดรับสื่อเกี่ยวกับธุรกิจเครื่องดื่มแอลกอฮอล์ กับพฤติกรรมการดื่มเครื่องดื่มแอลกอฮอล์ พบว่ามีความสัมพันธ์กันทั้งในด้านการเปิดรับสื่อ Online และการเปิดรับสื่อ Offline สำหรับความคิดเห็นต่อกิจกรรมการสื่อสารการตลาดของธุรกิจเครื่องดื่มแอลกอฮอล์ กับพฤติกรรมการดื่มเครื่องดื่มแอลกอฮอล์ พบว่ามีความสัมพันธ์กันในทุกด้าน ทั้งในด้านการโฆษณา การขายโดยพนักงาน การส่งเสริมการขาย การตลาดทางตรง และการทำกิจกรรมพิเศษ